48 
A. Symp odialthe orien. 
Efter at St. Hil ai re 1 ) 1825 og 1826 havde paaviist, 
at den extraaxilære Stilling af Blomster eller Blomsterstande 
hos nogle Arter af Slægten Melochia og Abutüon hidrørte 
fra at Spidsen af Hovedaxen kastedes af til Srden paa Grund 
af en stærk Udvikling af den Knop, der sidder i Hjørnet af 
det Blad, der sidder overfor Blomsten eller "Blomsterstanden 
og at denne Knop saa udvikler sig til en Axe, der fort- 
sætter Hovedaxens oprindelige Retning, laa det nær ogsaa 
at anvende denne Tydning paa Vitaceernes extraaxilære Slyng- 
traad. Dette skete da ogsaa af Rö per 2 ) i 1828. Han gjør 
opmærksom paa, at Slyngtraadens Stillling hos Vitis ei kan 
forklares ved at antage Abort af et Støtteblad, da Bladstil- 
lingen paa Kimplanten ei er modsat, men afvexlende ; heller 
ikke kan man antage , at Slyngtraadens Støtteblad skulde 
være det Blad, der sidder nærmest under den, thi der er ei 
Spor til Sammenvoxning mellem Slyngtraaden og den Axe, 
hvorfra den udgaaer. Han opstillede da den Hypothese, at 
Slyngtraaden er selve Hovedaxens Spids. Denne Hypothese 
fremsætter han dog med stor Varsomhed. 
De fleste Botanikere have siden sluttet sig til denne Op- 
fattelse, ifølge hvilken Grenene altsaa blive Kjædeaxer (Sym- 
podier), og jo længere Tid der er gaaet hen med desto større 
Sikkerhed har man stillet den frem. Turpi n 3 ) har i 1834 
givet samme Forklaring som Röper, kun med nogle andre, 
maaskee noget søgte Udtryk. Han bringer ingen ny Punkter 
frem, ligesaalidt som A. Jussieu 4 ) 1840. Ja de hidtil 
nævnte Forfattere have end ikke taget Hensyn til Knopperne 
i Bladhjørnerne. 
1 ) St. Hilair e: Nouveau Bul. d. soc. philomat. fra 1825 p. 138—139 og 
fra 1826 p. 7j — 76. 
2 ) Röper: De organis plantarum 1828 p. 11, Note. 
2 ) Tur pin: Ann. soc. hort. Tom. 14, ifølge Prillieuxs Angiv, i Bul. d. 
soc. bot. Tom. 3 p. 648. 
4 ) Jussieu: Cours éléinentair, 1 Udg., p. 158. 
